                   



      Procesori
 Dejan Milić
Rezime: 
U ovom radu govorit ćemo općenito o procesorima. Spomenut ću kako CPU tako i GPU. Počet ću sa definicijom samog procesora i njegove funkcije u računaru,preko razvoja procesora,njegovih varijacija,do novih generacija super-procesora. Također ću objasniti princip rada jednog procesora,koje su uloge pojedinih njegovih dijelova i kako on sarađuje sa nekim drugim hardverskim elementima računara.
Ključne riječi: Procesor,intel,CPU,GPU,ALU,registar,RAM memorija.
                  


    Šta je aktuelno?
Kako tehnika napreduje,tako se i stari procesori zamjenjuju novim bržim,sposobnijim,manjim ali i dabome skupljim. Novi programi i operacije koje se izvršavaju zahtijevaju sve veće performanse, uraditi što više operacija za što manje vremena. To su izazovi koji se nalaze ispred svih proizvođača procesora. Oni naravno pored toga što moraju ispuniti ove zahtjeve,također moraju biti korak ispred konkurencije ako žele zaradu od klijenata. 
Kako se to profesionalno radi pokazala je još jednom kompanija Intel sa svojim novim četverojezgrenim „Intel Core i7“ procesorima treće generacije. Oni zaljubljenicima u video igre, multimedijalne sadržaje i običnim korisnicima nude znatno bolje vizualne i procesorske performanse. 
„3D grafičke mogućnosti u procesorima intel core treće generacije veliki su korak naprijed u računarskim igrama“, izjavio je Gabe Newell, suosnivač i generalni direktor kompanije Valvet Software, vodećeg dobavljača internetskih igara.

Očito je da je Intel postavio visoke standarde svim ostalim proizvođačima procesora. Da li će ipak, pored toga oni uspjeti napraviti nešto bolje i plasirati svoj proizvod na tržište? Da li je moguće napraviti nešto bolje od ovih Intelovih nevjerovatnih super-procesora?  
Dobro došli u svijet modetne tehnike.

                                              Pojam procesora
Procesor je elektronička komponenta sastavljena od velikog broja tranzistora koji su postavljeni na čipu.Sam čip je poluvodički integralni sklop.Kažemo da je poluvodički upravo zbog osobina samih tranzistora koji su poluvodički elementi,budući da pod određenim uvjetima provode odnosno ne provode struju. Procesora u računaru ima više (procesor na grafičkoj kartici (GPU),na zvučnoj kartici itd.) ali pod imenom procesor najčešće se misli na CPU (Central Processing Unit) koji je srce svakog računara.Iako na oko jednostavan procesor je veoma kompleksna komponenta jer sadrži ogroman broj (stotine miliona) tranzistora na jednom čipu. Prvi procesor je bio Intel 4004 (1971.) koji je, iako je samo mogao sabirati i oduzimati, bio veliki napredak u tehnologiji tog doba.

Na slici [1] vidimo 80486 intelov procesor.

    Sl. [1]

                                               Šta je tranzistor

Tranzistor je poluprovodnik i fundamentalna komoponenta skoro svakog elektronskog uređaja.Ponekad se kaže da su jedno od najvećih otkrića 20 stoljeća. Mogu imati ulogu prekidača ili regulatora napona u strujnom kolu. Njihova najznačajnija osobina je to što pod nekih uslovima provode struju a pod nekim ne. 
Ovako izgleda shema tranzistora u strujnom kolu:

Sl.[4]
A fizički tranzistor izgleda ovako :

E-emitor,B-baza,C-kolektor

                                          Kako procesor radi

Brzina kojom procesor radi (što je njegova bitna odredba) mjeri se u Mhz (megaherc), ili većim jedinicama(Ghz). Pa tako recimo procesor brzine 200 Mhz može poslati 200 000 000 impulsa u sekudni.A što se tiče operacije koje on izvršava,evo onih glavnih:
· Memory access – pristup memoriji ili prebacivanje podataka između registara

· Arithmetic operations- aritmetičke operacije (zbrajanje,oduzimanje,množenje...)

· Logic operations- logičke operacije (disjunkcija,konjunkcija,negacija...)

· Control- kontrola protoka informacija,uvjetne veze ...

U gore navedenoj listi spomenuli smo pojam „registri“. Šta su to ustvari registri? Kada procesor izvršava naredbe,podatci se smještaju u privremenu lokalnu memoriju od 8,16,32 ili 64 bita. Te memorijske lokacije se nazivaju registri.Zavisno od tipa procesora može ih biti od desetak do par stotina.

Pogledajmo pojednostavljenu shemu [2] procesora i objasnimo malo kako stvari funkcionišu.
Procesor obrađuje i izvršava mašinski kod koji mu govori šta da procesor radi. A tri osnovne stvari koje radi su:

· Pomoću ALU procesor izvodi osnovne matematičke operacije. Noviji procesori su u stanju i da obavljaju komplikovanije operacije.

· Procesor prebaciva podatke sa jednog memorijskog mjesta na drugi.

· Shodno naredbama procesor može „skočiti“ na novi set instrukcija.

Na slici [2] je prikazan najjednostavniji mogući procesor na kojem je moguće objasniti princip rada procesora iako je on veoma sofisticiran,možda čak i najkomplikovaniji dio računara.

Sl.[2]
Glavni dijelovi procesora su:
· Aritmetičko-logička jedinica (ALU)

Dio koji obavlja matematičke operacije.

· Registri

Registri su jednostavne flip-flop zakačke,na slici imamo samo 3 ali noviji procesori ih imaju više.

· Program counter

Dio koji je zadužen za brojanje,u zavisnosti od naredbe on povećava vrijednost za 1 ili je resetira na 0.

· Indukcijski registar i dekoder

Dijelovi koji kontrolišu sve ostale dijelove procesora.

Poslije obrade podataka adresa sabirnica šalje adresu memoriji,dok se kroz ulaz i izlaz dobijaju odnosno šalju podati u memoriju.Čitanje i pisanje se odnosi na adresiranu memoriju,tj kada je procesor želi,reset postavlja program counter na 0.

Procesor tijesno sarađuje sa RAM memorijom,odnosno on adresira svaki podatak koji ide u memoriju. RAM memorija je brza i podatci u njoj su brzo dostupni,pa je bitno imati što više RAM memorije jer CPU može onda adresirati više podataka.

                                           GPU (Graphics processing unit)

Sl.[5]
Grafički procesor,(GPU) ili grafički čip je procesor specijaliziran za prikazivanje obične i napredne računarske grafike i najčešće je smješten na samoj grafičkoj kartici. O njemu u ovise mogućnosti grafičke kartice, a u puno manjoj mjeri o količini memorije na istoj. Grafičkom procesoru je glavna zadaća obavljati obrađivanje scene, dok memorija služi kao spremnik za teksture i ostale neophodne podatke. Što je brža memorija na grafičkoj kartici, to brže ona može pohraniti i dostaviti podatke koje GPU obrađuje. Grafički čip je programiran tako da vrlo brzo obrađuje razne vrste grafike. Prvi grafički čipovi su imali primitivne operacije kojima se iscrtavanje trouglova krugova i kuteva izvršavalo mnogo brže, što ujedno znači da je glavni procesor oslobođen i ne mora izvršavati te operacije što rezultira u ukupno većoj brzini sustava. Svi noviji čipovi imaju podršku za obrađivanje jednostavnih i naprednih 3D i video operacija.
Najistaknutiji proizvođači GPU-ova su:

· nVidia                                

· Ati

· Intel

· Matrox  i drugi.

Zanimljiv software koji se može besplatno skinuti sa interneta a služi za iščitavanje detaljnih informacija o grafičkoj kartici i o GPU zove se GPU-Z a njegovo sučelje izgleda ovako:

	Najzastupljeniji proizvođači grafičkih kartica koji podržavaju GPU-Z

Literatura
 [1]http://www.techpowerup.com/gpuz/

[2] http://bs.wikipedia.org/wiki/Procesor

[3] http://bs.wikipedia.org/w/index.php?title=Datoteka:80486dx2-large.jpg&filetimestamp=20051230202736  (dostupno 27.10.2012)
[4]http://bs.wikipedia.org/w/index.php?title=Datoteka:Procesor.png&filetimestamp=20051018234719   (dostupno 27.10.2012)
[5] http://images.konisto.de
[6] http://www.williamson-labs.com/480_xtor.htm

[7] http://hyperphysics.phy-astr.gsu.edu/hbase/solids/trans.html

[8] http://www.reuk.co.uk/What-is-a-Transistor.htm

